
RAZLOG DONOŠENJA 
	Gradonačelnik Grada Poreča-Parenzo donio je 10. travnja 2026. godine Program poticanja razvoja poduzetništva za 2026. godinu.
S obzirom na zaprimljeni zahtjev poduzetnika za dodjelu potpore u okviru Mjere 6. – Potpore za subvencioniranje nabave dugotrajne materijalne imovine, utvrđena je potreba za dodatnim usklađivanjem uvjeta i kriterija za ostvarivanje potpore sa stvarnim potrebama poduzetnika i okolnostima u provedbi Programa.
Predloženim II. izmjenama i dopunama nastoji se omogućiti uključivanje većeg broja poduzetnika koji ispunjavaju propisane uvjete te prilagoditi odredbe Programa uočenim potrebama u provedbi, s ciljem učinkovitijeg ostvarivanja svrhe mjera poticanja razvoja poduzetništva.
Podrobniji razlozi donošenja Nacrta prijedloga II. izmjena i dopuna Programa, kao i njegov sadržaj, navedeni su u Nacrtu prijedloga II. izmjena i dopuna Programa poticanja razvoja poduzetništva za 2026. godinu s obrazloženjem.



Pozivaju se zainteresirani da, najkasnije do 15. rujna 2026. godine dostave svoje komentare na Nacrt prijedloga II. izmjena i dopuna Programa poticanja razvoja poduzetništva za 2026. godinu putem OBRASCA za sudjelovanje u savjetovanju s javnošću na adresu elektroničke pošte: gospodarstvo@porec.hr.
Nakon provedenog savjetovanja s javnošću, izradit će se izvješće o provedenom savjetovanju, koje će se dostaviti Gradonačelniku Grada Poreča-Parenzo uz Prijedlog II. izmjena i dopuna Programa te objaviti na mrežnim stranicama Grada Poreča-Parenzo.



